*****

ΚΑΝΟΝΙΣΜΟΣ (ΕΟΚ) αριθ. 3390/89 ΤΗΣ ΕΠΙΤΡΟΠΗΣ

της 10ης Νοεμβρίου 1989

για την τροποποίηση των κανονισμών (ΕΟΚ) αριθ. 2053/89 και (ΕΟΚ) αριθ. 2054/89 για τον καθορισμό ειδικών λεπτομερειών εφαρμογής του συστήματος ελάχιστης τιμής κατά την εισαγωγή για ορισμένα μεταποιημένα κεράσια και σταφίδες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 9 παράγραφος 6,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 για την αξία της λογιστικής μονάδας και την ισοτιμία που θα εφαρμοστεί στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 10 παράγραφος 2,

Εκτιμώντας:

ότι οι διατάξεις του άρθρου 3 των κανονισμών (ΕΟΚ) αριθ. 2053/89 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 3349/89 (6), και (ΕΟΚ) αριθ. 2054/89 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 3349/89 καθορίζουν τις ισοτιμίες που θα χρησιμοποιηθούν για τη μετατροπή σε εθνικό νόμισμα της ελάχιστης τιμής κατά την εισαγωγή· ότι για να εξασφαλιστεί ενιαία μέθοδος στην Κοινότητα, και για να απλοποιηθεί η διοικητική διαχείριση των νομισματικών εξισωτικών ποσών και να γίνει αναφορά στην ισοτιμία που αναφέρεται στο άρθρο 3α του κανονισμού (ΕΟΚ) αριθ. 3152/85 της Επιτροπής της 11ης Νοεμβρίου 1985 περί λεπτομερειών εφαρμογής του κανονισμού (ΕΟΚ) αριθ. 1676/85 του Συμβουλίου, σχετικά με την αξία της λογιστικής μονάδας και τις ισοτιμίες που θα χρησιμοποιηθούν στα πλαίσια της κοινής γεωργικής πολιτικής (8), όπως τροποποιήθηκε τελευταία από τον κανονισμό (ΕΟΚ) αριθ. 2300/89 (9)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με Βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 3 των κανονισμών (ΕΟΚ) αριθ. 2053/89 και (ΕΟΚ) αριθ. 2054/89 αντικαθίστανται απότο εξής κείμενο:

«Άρθρο 3

Η ελάχιστη τιμή κατά την εισαγωγή μετατρέπεται σε εθνικό νόμισμα του κράτους μέλους θέσεως σε ελεύθερη κυκλοφορία μέσω της ισοτιμίας που αναφέρεται στο άρθρο 3α του κανονισμού (ΕΟΚ) αριθ. 3152/85 της Επιτροπής (*), που ισχύει την ημερομηνία της αποδοχής της δηλώσεως θέσεως σε ελεύθερη κυκλοφορία.

(*) ΕΕ αριθ. L της 21. 11. 1985, σ. 1.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Νοεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 118 της 24. 4. 1989, σ. 29.

(3) ΕΕ αριθ. L 164 της 24. 6. 1985, σ. 1.

(4) ΕΕ αριθ. L 153 της 13. 6. 1987, σ. 1.

(5) ΕΕ αριθ. L 195 της 11. 7. 1989, σ. 11.

(6) ΕΕ αριθ. L 323 της 8. 11. 1989, σ. 18.

(7) ΕΕ αριθ. L 195 της 11. 7. 1989, σ. 14.

(8) ΕΕ αριθ. L 310 της 21. 11. 1985, σ. 1.

(9) ΕΕ αριθ. L 220 της 29. 7. 1989, σ. 8.